21/01/2022 | Administración LocalMunicipal
A Coruña
Planeamento e Xestión do Solo
Anuncio de aprobación definitiva do estudo de detalle para a ordenación de volumes da ampliación do edificio do CITIC - Campus de Elviña, A Coruña. Expediente 631/2021/12

ANUNCIO O Pleno do Concello, na sesión que tivo lugar o 8 de xullo de 2021 aprobou definitivamente o documento denominado “Estudo de detalle para a ordenación de volumes da ampliación do Edificio do CITIC – Campus de Elviña. Documento para aprobación definitiva. Maio 2021”, promovido pola UDC e redactado polos arquitectos Saad Clara Matilde Colodron Staines e Hubertus Albiz El Marrouni, colexiados do COAG números 1440 e 4747. Contra este acordo, con carácter de disposición administrativa de carácter xeral, poderá interporse recurso contencioso-administrativo, ante a sala correspondente do Tribunal Superior de Xustiza de Galicia no prazo de dous meses, contados a partir do día seguinte ao da publicación deste anuncio, de conformidade co disposto no artigo 46 da Lei 29/1998, do 13 de xullo, da xurisdición contencioso-administrativa, sen prexuízo de interpoñer calquera outro recurso que se entenda máis procedente e sexa conforme a dereito. O acordo de aprobación definitiva do estudo de detalle publicouse no Diario Oficial de Galicia núm.142 do 27 de xullo de 2021. O 14 de xaneiro de 2022 foi realizada a inscrición no Rexistro de Ordenación do Territorio e Planeamento Urbanístico de Galicia, prevista nos artigos 82.4 e 88.1 da lei 2/2016, do 10 de febreiro, do solo de Galicia, e artigos 199.4, 209.1, 212.2 e 215 do Decreto 143/2016, do 22 de setembro, do Regulamento de desenvolvemento da Lei. A documentación do estudo de detalle aprobado pódese consultar na web www.coruna. gal/urbanismo, ou de maneira presencial nas dependencias da Área municipal de Urbanismo. De seguido publícanse as determinacións normativas do estudo de detalle aprobado (artigos 82.3 da Lei 2/16, e 65.2 por remisión do 70.2 da Lei 7/1985, do 2 de abril, reguladora das bases do réxime local). A Coruña, 17 de xaneiro de 2022. A alcaldesa P. D. (Decreto 3847/19, do 27.06.2019) A directora da Área de Urbanismo María Hernández García Determinacións da normativa do estudo de detalle 10. AXUSTE ÁS DISPOSICIÓNS DO PLANEAMENTO URBANÍSTICO - PXOM-13. De acordo coa norma zonal correspondente aos equipamentos públicos situados no Campus Universitario de Elviña (NZ-8), as disposicións de obrigado cumprimento a ter en conta no presente ED serían as seguintes: – Condicións comúns (4.1.): – A altura global da edificación tomará como referentes máximos a altura en metros que sexa de aplicación segundo a zona, nos casos en que estea determinada. As plantas edificadas poderán ter a altura libre que funcionalmente requiran, sen que elo poida ser argumentado para incrementar a altura en metros equivalente para a correspondente zona, inda que se mantivera o número de andares. – Equipamentos públicos (4.3.): – Os equipamentos e dotacións adaptaranse tipolóxicamente á ordenación da zona na que se encadran e manterán condicións de composición urbanística acordes coa mesma. – O resto dos parámetros urbanísticos son libres. – Campus Universitario de Elviña (4.4.): – Aliñacións: as aliñacións exteriores e interiores son as definidas gráficamente no plano O6 “Zonificación”. – Altura da edificación: A altura máxima da edificación é a definida no plano O.6. Neste caso é 4, que segundo o establecido no artigo 6.4.3. da normativa do PXOM, corresponde a planta baixa e tres plantas altas cunha altura máxima de 14,40 m correspondente a unha planta baixa cunha altura de 4,50 m. e tres plantas altas de de 3,30 m. de solo a solo, tomando como cota de referencia a de nivelación da planta baixa. – Edificabilidade: A edificabilidade máxima para a totalidade do ámbito universitario é de 513.000 m²e correspondente a un índice de edificabilidade de 1,00 m²/m². Este dato é totalmente ambiguo e soamente resulta útil para o caso de reordenar a totalidade do Campus mediante un PEID. O lóxico sería establecer a edificabilidade por parcela o mazá, co cal semella que tendo en conta o carácter público dos equipamentos do Campus, que o planificador entendese que este parámetro é libre. Non obstante ante esta indefinición e sendo moi conservadores imos a considerar este índice de edificabilidade como o máximo a aplicar no ámbito do ED. – Recuados e separacións entre edificacións: Segundo este apartado da norma zonal, este parámetro só se aplica aos novos desenvolvementos. – Índice de ocupación. – Plantas sobre rasante: 80% da parcela edificable. O igual que no caso da edificabilidade trátase dun parámetro de dubidosa aplicación no presente caso dun equipamento público. Non obstante ímolo a considerar sobre o ámbito do ED. – Plantas baixo rasante: 100% da superficie da parcela edificable. – Os espazos libres entre bloques e aos recuados deberán estar axardinados nunha porcentaxe igual ou superior o 60% cunha capa de terras para axardinamento adecuada. O resto poderá destinarse a instalacións ou “outras actividades colectivas” que non requiran edificación e aparcadoiros en superficie, que non poderán ocupar mais do 25%, incluídos os accesos: – O resto das condicións de edificación (patios, saíntes e voos, cornixas e beirados, condicións de estética.), non resultan de aplicación aos efectos do presente instrumento de planeamento. Deberase ter en conta o disposto no apartado 4 do artigo 5.2.6.1. das normas urbanísticas do plan xeral que refiren o seguinte: – 4.–Regulación do aparcamento. Tódolos equipamentos disporán, como mínimo, dunha praza de aparcamento para vehículos automóbiles por cada 100 m² edificables. Ademais, no caso de locais de pública concorrencia, deberase reservar unha praza de aparcamento para vehículos automóbiles cada 25 m². Estes parámetros son de obrigada observación para as actuacións edificatorias que se realicen no ámbito do presente ED e para elo achegamos un cadro sinóptico de verificación no presente caso e en futuras actuacións a desenvolver no futuro: